All My Children

Ĉiuj Miaj Infanoj (angla : All My Children) estis sapopero de la usona televida reto ABC kiu unue estis elsendita la 5-an de januaro 1970. La serio rakontas la historion de la loĝantoj de fikcia burĝa urbo nomita "Pine Valley" situanta en Pensilvanio.

En pluraj kazoj, la serio estis avangarda tiam kiam temas pri traktado de temoj kiuj estis tabuo en la usona distra industrio. En 1983 ĝi estis la unua sapopero se temas pri malkaŝe trakti samseksemon kaj prezenti lesban rolulon, kaj en 1987 ĝi estis inter la unuaj se temas pri trakti aidoson kaj la sintenon de socio al infektitoj kaj pacientoj.

La serio estis saltotabulo por kelkaj el siaj partoprenantaj aktoroj, gviditaj fare de Sarah Michelle Gellar kiu rolis kiel Kendall Hart, kaj tiam ĉefrolis en la serio Buffy the Vampire Slayer. Jesse McCartney, kiu aktoris en la serio de 1998 ĝis 2001, kaj pro sia rolo gajnis du Premiojn Emmy. Shannon Kane ankaŭ aktoris en la serio. Unu el la ikonecaj roluloj de la serio estas Erica Kane, rolita fare de Susan Lucci dum 41 jaroj, de 1970 ĝis la nuligo de la serio en 2011.

La serio furoris tra la 80-aj kaj la 90-aj jaroj en la kategorio de tage elsendita serio, tamen, kiel la multaj aliaj de la sapoperoj elsenditaj en Usono, All My Children travivis senprecedencajn malkreskojn de spektantaro dum la 2000-aj jaroj. Sekve en April 2011, ABC sciigis ke la serio baldaŭ finos sian elsendon la 23-an de septembro 2011, post 41 jaroj.

En April 2013, kaj All My Children kaj kromverka sapopero nomata One Life to Live revenis por dissendi novajn epizodojn post kiam la firmao PROSPECT PARK aĉetis la rajtojn kaj historion de la sapoperoj de ABC kaj komencis dissendi novajn epizodojn tra iTune'oj kaj Hulu en Usono. La elsendoj de la serio finiĝis la 2-an de septembro 2013.

 Eksteraj ligiloj 

 Oficiala retejo
 All My Children ĉe TV Guide


 Sopa Opero surscenejoj, 1975–1989 Billy Rose Theatre Division, Nov-Jorko Publika Biblioteko.

Kategorio:Anglalingvaj televidaj programoj
Kategorio:Televidaj programoj de American Broadcasting Company
Kategorio:Usonaj televidaj serioj
Kategorio:Alkoholismo en televido
Kategorio:Televidaj serioj aperintaj en 1970-1979
Kategorio:Televidaj serioj aperintaj en 1980-1989
Kategorio:Televidaj serioj aperintaj en 1990-1999
Kategorio:Televidaj serioj aperintaj en 2000-2009
Kategorio:Televidaj serioj aperintaj en 2010-2019